open-index/open-wikipedia-markdown huggingface dataset:
Théomir Devaux

**Théomir Devaux** (1885–1967) var en fransk katolsk prest, som samarbeidet med og støttet den franske motstandsbevegelsen og redaktør for et tidsskrift som fremmet kristen-jødisk dialog. Under andre verdenskrig reddet han hundrevis av jødiske barn fra deportasjon i det tysk-okkuperte Frankrike.

## Liv og virke
### Prest
Han gikk inn i Notre Dame de Sion-ordenen (Congrégation de Notre-Dame de Sion) i Paris i 1911, og fungerte som dens superior fra 1925 til 1937. Samtidig var han prest i kirken Saint-Sulpice i Paris.

I 1928 grunnla han tidsskriftet «La question d'Israël», som engaasjerte seg for forsoning mellom kristen og jødisk tro. Han organiserte også seminarer om ulike jødiske emner, og fremmet en utveksling av ideer mellom forfattere og kristne og jødiske personer, preget av en atmosfære av gjensidig forståelse og respekt. I 1940 ble tidsskriftet hans forbudt av Gestapo fordi flere artikler åpent fordømte antisemittisme.

### Andre verdenskrig
Etter den tyske okkupasjonen av Frankrike kom de første jødiske familiene til pater Devaux på slutten av 1941 og ba om beskyttelse for sine barn. Sammen med søster Francia de Linares og flere andre modige flukthjelpere arrangerte og organiserte han plasseringen av jødiske barn hos kristne vertsfamilier, først og fremst i småbyer i departementet Sarthe, samt på kirkedrevne internatskoler.

Etter Rafle du Vélodrome d’Hiver i Paris i juli 1942 økte dramatisk antallet barn som ble brakt til ham. Selv om 13.000 jøder ble arrestert i raidet, klarte tusenvis av jødiske innbyggere i Paris å rømme og gå i dekning i tide:t* Notre-Dame-de-Sion*-klosteret, rue Notre-Dame-des-Champs, fungerte således *«som en plattform og et stoppested i overgangen mellom lovlighet og kamuflasje for hundrevis av jødiske barn».*

Å sørge for overnatting og mat til barna, skaffe falske identitetsdokumenter og organisere reisen deres til vertsfamilier på landsbygda var en enorm utfordring på enkelte dager, ettersom opptil 35 barn per dag ble brakt til ordenens residens i 6. arrondissement i Paris.

Til tross for overvåking og flere husransakelser fra Gestapos side, gjorde hemmeligholdsarbeidet til hans lille krets av hjelpere ham i stand til å redde over 400 barn fra deportasjon til konsentrasjonsleirer frem til slutten av andre verdenskrig.

### Etter krigen
Etter krigen viet han seg først og fremst til studier av jødisk historie og dens forhold til tidlig kristendom. 

Théomir Devaux tilbrakte sine siste år på et pensjonisthjem i Chaville. Han døde der den 28. januar 1967.

## Referanser
Palaeopeplus

***Palaeopeplus*** er en utdødd slekt av glansbiller med kølleformede antenner.

## Utseende
Små, lange og slanke, brune glansbiller med forkortede dekkvinger, ligner overflatisk sterkt på kortvinger (Staphylinidae).

## Levevis

## Utbredelse i tid og rom
Arten er beskrevet fra Dominikansk rav fra miocen.

## Systematisk inndeling
Slekten har blitt plassert som et synonym for *[[Brachypeplus]]* 
* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **[[Cillaeinae]]** Kirejtshuk & Audisio, 1986
******* Slekten †***Palaeopeplus*** Powell & Cline, 2021
******** †*[[Palaeopeplus cascus]]* Powell & Cline, 2021

## Referanser




## Kilder

## Eksterne lenker
*
Arkitekturåret 2022

## Bygninger

### Norge

* Fyllingsdalen terminal, busstasjon og bybanestopp i Bergen, åpnet for publikum 29.&nbsp;august 2022
* Vennesla kirke, innviet i 2022, arkitekt: LINK Arkitektur 

### Utenfor Norge

* E1 Tower, skyskraper i Erbil, Irak, ferdigstilt i 2022 som Iraks høyeste bygning
* Katara Towers, skyskraperkompleks i Lusail, Qatar, ferdigstilt i 2022

## Hendelser
 
 
## Priser
* Arkitekturopprørets hederspris: Ramme Fjordhotell
* Arkitekturopprørets Grøss-medalje: Nasjonalmuseet på Vestbanen
## Dødsfall

* 16. desember: Birgit Cold, dansk-norsk arkitekt (f. 1936)

## Bildegalleri
 

## Referanser
Sofija (navn)

**Sofija** er et sørslavisk og baltisk kvinnenavn som betyr «visdom». En navnebærer er den kroatiske alpinisten Sofija Novoselić.

## Etymologi
*Sofija* er en sørslavisk og baltisk form av *[[Sofia (navn)|Sofia]]*, som stammer fra gresk *σοφία* (*sophía*), som betyr «visdom».

## Utbredelse
Navnet ble populært gjennom kristen tradisjon (helgener og martyrer).

*Sofija* er i dag et vanlig navn blant annet i Serbia, Nord-Makedonia og Montenegro.

|}

## Kjente personer med navnet

Personene i listen er ordnet kronologisk etter fødselsår.
* Sofija Pšibiliauskienė (1867–1926), litauisk forfatter
* Sofija Smetonienė (1885–1968), litauisk førstedame
* Sofija Jovanović (1895–1979), serbisk krigshelt
* Sofija Naletilić (1913–1994), kroatisk naiv skulptør
* Sofija Veiverytė (1926–2009), litauisk maler
* Sofija Skoric (1937–2022), serbisk-kanadisk forfatter og oversetter
* Sofija Korkutytė (1939–2000), litauisk roer
* Sofija Novoselić (født 1990), kroatisk alpinist
* Sofija Milošević (født 1991), serbisk modell
* Sofija Garanča (født 2004), latvisk fotballspiller

## Referanser


## Eksterne lenker
* 
*
Pjesker

**Pjesker** kan vise til

* Pjesker (innsjø), innsjø i Arvidsjaur og Piteå kommuner i Sverige
* Pjesker (tettsted), lite tettsted på nordsiden av innsjøen med samme navn
Pjesker (tettsted)

**Pjesker** er navnet på et lite tettsted på nordsiden av innsjøen med samme navn. Stedet ligger øst i Arvidsjaur kommune i Norrbottens län.
Navnet er en forsvensking av det umesamiske *Bieskiejávrrie* (svensk: *Kläppsjön*, norsk *Klippesjøen*).

Den svenske «byn» ble etablert på midten av 1700-tallet, men det har vært samiske boplasser her lenge før dette. Ved folketellingen den 31. desember 1890 bodde det 68 personer på stedet. Arvidsjaur kommune oppgir på en udatert nettside - altså i nåtid - at det bor «drygt 50 familjer» her.

## Referanser
Claes Neeb

**Claes Neeb** (1950–2013) var en norsk gitarist, komponist og plateprodusent. 

Han komponerte musikken til den norske spillefilmen *[[Svart hav]]* (1980).  

Han ga ut flere album og produserte også musikk for andre. Da han i 1985 ga ut soloalbumet *There's more to* *Music than Rock & Roll*, skrev musikkavisen Puls' anmelder at Neeb var «vår dyktigste fingerpicking-style gitarist, i tradisjonen Chet Atkins». I 2013 ga han ut ut albumet *Active Hands.* 

## Karriere
Neeb ble invitert til Atkins i Nashville der Neeb lærte fra seg arrangementet sitt av Fanitullen. Denne spilte Atkins inn og gav ut som «Norwegian Mountain Song» på albumet sitt *Read My Licks* fra 1994.  

Han ga ut flere album og produserte også musikk for andre. I 2013 ga han ut ut albumet *Active Hands.* Her spiller han sammen med Tommy Emmanuel, Richard Smith, Pat Bergeson, Muriel Anderson, John Knowles, Muriel Anderson, Emil Ernebro og flere.

Neeb var fra Halden og var viktig for musikkmiljøet der. Han var også en mentor og inspirasjonskilde for unge folk i området. Han var også produsent og komponist. Han har b.a. produsert for Scotty Moore, Anita Hegerland, Henning Kvitnes og Rodney C. Riley.

## Diskografi

### Album

* *Gospels the Guitar Country Way* (Gospel Center 1978)
* *Ain’t No Train Here Bound For Nashville* (New Noise 1980)
* *Fingerstyle Guitar Picker* (Mariann 1981)
* *There’s More to Music Than Rock ‘n’ Roll* (Clan Recorders 1984)
* *For You Once More* (Belle Meade Records, Nashville 1994)
* *Christmas Greetings /with Fay Sanansang* (Rock Records 1998)
* *Active Hands - Claes Neeb & Friends* (MHO 2013)

### Singler

* Sangen Om Fantasiland / Sangen Om Østfold - Bruno Skogmann, Claes Neeb (Clan Records 1984)

## Referanser
Super Mario Galaxy filmen

***Super Mario Galaxy filmen*** (engelsk: *The Super Mario Galaxy Movie*) er en kommende amerikansk animert film basert på videospillene *[[Super Mario Galaxy]]* og *[[Super Mario Galaxy 2]]*, som etter planen premiere på kino i blant annet USA og Norge 1. april 2026. Filmen er en direkte oppfølger til *[[Super Mario Bros. filmen]]* fra .

## Rolleliste

## Referanser


## Eksterne lenker
* 
*
Audi F1 Team

**Audi F1 Team** (*fullt navn:* Audi Revolut F1 Team for sponsorgrunner) er en Formel 1-konstruktør, og fabrikklaget til Audi, som for første gang deltar i Formel 1-sesongen 2026 etter å ha annonsert samarbeid med Sauber (Kick Sauber i 2025 for sponsorgrunner)

## Stiftelsen av Audi F1 Team
Under Belgias Grand Prix 2022 ble den store nyheten om at Audi ville delta med egenproduserte motorer fra Formel 1-sesongen 2026 annonsert. Deltakelsen for  ble bekreftet i oktober samme år, etter at Audi kjøpte majoritetsaksjer i Sauber Motorsport, og fikk dermed navngivingsrettigheter for laget, samt tilby motorer. i november 2024 ble noen av aksjene til Sauber Holding AG (Audi) solgt til det Qatarske invisteringsfondet (QIA). Ifølge kilder skal det være snakk om ca. 30% av aksjene. Dette kommer ikke som en veldig stor nyhet, ettersom QIA allerede sitter inne som aksjoner hos Volkswagen Group, som eier Audi.

## Personell
Mye av personellet som er hos Sauber i 2025 vil bli med videre inn i 2026. Dette inkluderer blant annet lagets teamsjef Jonathan Wheatley som kom til Sauber før Formel 1-sesongen 2025 etter å ha kommet fra rollen som sportssjef hos Red Bull Racing. En annen sentral rolle som fortsetter er Mattia Binotto som kom fra rollen som teamsjef hos Ferrari, der han var teamsjef fra 2019 til 2022. Binotto kom til Sauber i 2024, som en erstatning for Andreas Seidl og Oliver Hoffman.

20. mars 2026 ble det annonsert at teamsjef Jonathan Wheatley ville gå av med umiddelbar virkning. Dette kommer etter rykter om at han vil ta over som teamsjef hos Aston Martin Aramco, og dermed bytte ut Adrian Newey som har hatt jobben i 3 måneder, etter å ha tiltrådd som teamsjef i januar 2026. Mattia Binotto tar over som midlertidig teamsjef. Dette vil være hans første teamsjefstilling, siden han var det samme hos Ferrari fra 2019 - 2022

## Førere
Audi fortsetter med de samme førerne som de hadde som Sauber i , som er brasilianske Gabriel Bortoleto i sin nå 2. sesong i Formel 1, og for laget fra Hinwil. Han fortsetter sammen med tyske Nico Hülkenberg i sin 14. fulle sesong i Formel 1 (hans 16. om vi teller med sesonger der Hülkenberg kun kjørte enkelte løp pga. sykdom), det vil være hans 3. sesong for det Hinwil-stasjonerte laget

## Resultater

### Fullstendige resultater for Audi F1 Team
(Forklaring) (Resultater i uthevet skrift indikerer **[[pole position]]**, resultater i kursiv skrift indikerer *[[raskeste runde]]*

† - Brøt løpet, men ble klassifisert ettersom han hadde fullført over 90% av løpsdistansen.

Runden avholdt også F1 Sprint - opphøyd tall er resultat i sprintløpet

## Referanser
Amlearcha

***Amlearcha*** er en slekt av små biller med kølleformede antenner.

## Utseende
Små, ovale, brunlige glansbiller.

## Levevis
Billene kan ofte finnes ved sår i trær der sevje flyter ut. 

## Utbredelse
Arten er utbredt i Australia.

## Systematisk inndeling
Slektsnavnet viser til den australske entomologen A. M. (Arthur Mills) Lea.
* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **[[sevjeglansbiller]]**, Cryptarchinae  – glatte og blanke, avlang kroppsform
******* stammen *[[Platyarchini]]* Kirejtshuk, 1998
******** Slekten ***Amlearcha*** Kirejtshuk, 1987
********* *[[Amlearcha basalis]]* (Grouvelle, 1897)
********* *[[Amlearcha depressa]]* (Grouvelle, 1893) 
********* *[[Amlearcha elegantior]]* (Blackburn, 1903) 
********* *[[Amlearcha obscurior]]* (Blackburn, 1902) 
********* *[[Amlearcha subnigella]]* (Blackburn, 1903) 

## Referanser




## Eksterne lenker
*
Amedissia

***Amedissia*** er en slekt av små biller med kølleformede antenner. De kan enten plasseres i familien Nitidulidae eller som en familie for sge selv, Cybocephalidae. 

## Utseende
En liten (ca. 1,5 millimeter), bredt oval og høyt hvelvet, mørkfarget glansbille med noe metallisk glans.

## Levevis
Gruppen er rovdyr som spiser skjoldlus. De kan rulle seg sammen til en ball.

## Utbredelse
Arten er kjent fra Mellom- og Sør-Amerika.

## Systematisk inndeling
I tillegg til den ene beskrevne arten er det kjent mange, hittil ubeskrevne 

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **[[skjoldlusbiller]]**, Cybocephalinae Jacquelin du Val, 1858
******* Slekten ***Amedissia*** Kirejtshuk & Mantić, 2015
******** *[[Amedissia argentinus]]* (Bréthes, 1922)

## Referanser




## Eksterne lenker
*
Aleksander Øren Heen

**Aleksander Øren Heen** (født 1989) er en norsk politiker (Sp) som siden stortingsvalget 2013 har vært vararepresentant til Stortinget for Sogn og Fjordane.

Han var fra 16. oktober 2023 til 4 februar 2025 fast møtende vararepresentant til Stortinget for daværende kommunal- og distriktsminister Erling Sande.

Han var også statssekretær i Klima- og miljødepartementet fra 22. oktober 2021 til 31. mars 2023 under daværende klima- og miljøminister Espen Barth Eide.

## Stortingskomiteer
* 2024–2025: Medlem av Næringskomiteen
* 2023–2024: Medlem av Energi- og miljøkomiteen

## Referanser


## Eksterne lenker
*
Raspinotus

***Raspinotus*** er en slekt av små glansbiller med kølleformede antenner. De fleste har en matt glans og mer eller mindre flat kroppsform. De voksne billene finner man ofte på blomster, larvene kan finnes i mange ulike habitater. 

## Utseende
Små (ca. 2 millimeter), avlange, fint hårete, matt brunrøde glansbiller. Antennene har en stor, oval, tre-leddet klubbe. Dekkvingene er nor forkortede og dekker ikke hele bakkroppen.

## Levevis
De voksne billene i mange grupper finner man gjerne på blomster, der de spiser pollen. Larvene kan leve i mange ulike habitater. 

## Utbredelse
Artene er utbredt i Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **soppglansbiller**, Carpophilinae
******* Stammen Taenioncini Kirejtshuk, 1998
******** Slekten ***Raspinotus*** Kirejtshuk, 1990
********* *[[Raspinotus combinatus]]* (Kirejtshuk, 1994) - India
********* *[[Raspinotus depressus]]* (Grouvelle, 1897)
********* *[[Raspinotus excellens]]* Kirejtshuk, 1990 - India til Filippinene og Japan
********* *[[Raspinotus hospitus]]* (Kirejtshuk, 1990)
********* *[[Raspinotus limitaris]]* Kirejtshuk, 2015 - Sulawesi
********* *[[Raspinotus schawalleri]]* Kirejtshuk, 1998
********* *[[Raspinotus simplex]]* Kirejtshuk, 1990 - Vietnam
********* *[[Raspinotus spinicollis]]* (Kirejtshuk, 1990)

## Referanser




## Eksterne lenker
*
Amedanyraea

***Amedanyraea*** er en slekt av glansbiller med kølleformede antenner. De fleste har en matt glans og mer eller mindre flat kroppsform. De voksne billene finner man ofte på blomster, larvene kan finnes i mange ulike habitater. 

## Utbredelse
Slekten er utbredt i Nord-Amerika.

## Systematisk inndeling
Denne arten blir ofte ført til den store slekten *[[Epuraea]]*.
* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien Epuraeinae - noen ganger slått sammen med Carpophilinae
******* stammen Epuraeini
******** Slekten ***Amedanyraea*** Kirejtshuk & Pakaluk, 1996  
********* *[[Amedanyraea extranea]]* (Sharp, 1890)
********* *[[Amedanyraea latebrosa]]* (Kirejtshuk & Pakaluk, 1996) 

## Referanser




## Eksterne lenker
*
Polestar 4

**Polestar 4** er den fjerde Polestar, en elektrisk familiebil laget siden 2024 ved Geely sine fabrikker i Hangzhoubukten utenfor Shanghai i Kina.

Som i Polestar 2, er Polestar 4 en romslig sedan med fem seter og fire dører. Den kan fås som bakhjulsdrevet, med en elektrisk motor på 272 hestekrefter, eller med firehjulsdrift via to elektriske motorer på tilsammen 544 hestekrefter.  Den siste når 100 kilometer i timen på under 4 sekunder, men går tom for strøm etter 590 kilometer, mot 620 kilometer med enkeltmotor.

I likhet med Zeekr 001 og Polestar 3 er Polestar 4 bygget på SEA-plattformen som ble utviklet av Zeekr Technology Europe i Gøteborg. Lastekapasiteten og interiøret er omtrent som i Polestar 3. Som tilvalg kan man få setetrekk strikket av plastavfall. I likhet med Ferrari 812 *Competizione*, kommer den med tildekket bakvindu, så bakspeilet er erstattet med et kamera som vender bakover. 

## Referanser
Lechanteuria

***Lechanteuria*** er en slekt av små glansbiller med kølleformede antenner. 

## Utseende
En nokså liten (4,2-4,3 millimeter), bred glansbille. Antennene er forholdsvis lange og tynne med en smal, tre-leddet klubbe der de to innerste leddene er kjegleformede, det ytterste skarpt tilspisset. Kjevene (mandiblene) er nokså store og stikker ut foran hodet.

## Levevis
De voksne billene i mange grupper finner man gjerne på blomster, der de spiser pollen. Det er sannsynlig at denne arten er knyttet til hannblomster på palmer, men den er også funnet på frukt.

## Utbredelse
Arten er utbredt i Den demokratiske republikken Kongo.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **[[blomsterglansbiller]]**, Meligethinae
******* Slekten ***Lechanteuria*** Endrödy-Younga, 1978
******** *[[Lechanteuria binotata]]* (Lechanteur, 1955)

## Referanser




## Eksterne lenker
*
Microporodes

***Microporodes*** er en slekt av små glansbiller med kølleformede antenner. 

## Utseende
En nokså liten (2,4-3,1 millimeter), blank glansbille. Arten kjennes blant annet på de svært lange antennene, som er nesten så lange som kroppen. Kjevene er store og fremstrakte, omtrent så lange som resten av hodet, som er trekantet, fasettøynene er ganske små og sitter ved hodets bakkant. Antennene er 11-leddete, hvert lett smalt klubbeformet. Det innerste leddet er en del tykkere enn de andre, de tre ytterste danner en smal, sagtakket klubbe. Pronotum er trapesformet, en del bredere enn langt. Dekkvingene er avsmalnende bakover, dekker ikke det siste bakkroppsleddet. Beina er korte og kraftige.

## Levevis
De voksne billene i mange grupper finner man gjerne på blomster, der de spiser pollen. Det er sannsynlig at denne arten er knyttet til hannblomster på palmer, særlig oljepalme.

## Utbredelse
Arten er utbredt på Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **[[blomsterglansbiller]]**, Meligethinae
******* Slekten ***Microporodes*** Endrödy-Younga, 1978
******** *[[Microporodes dispar]]* (Murray, 1864)

## Referanser




## Eksterne lenker
*
Astylogethes

***Astylogethes*** er en slekt av små glansbiller med kølleformede antenner. De fleste har en matt glans og mer eller mindre flat kroppsform. De voksne billene finner man ofte på blomster, larvene kan finnes i mange ulike habitater. 

## Utseende
Små (1,4-3 millimeter) glansbiller, ganske avlange og moderat hvelvede, blanke og mørke med lys hårkledning, tett og fint punkerte. **Hodet** er kort og bredt med en framstikkende "snute". Antennene er nokså korte, 11-leddete, med en oval, tre-leddet kølle ytterst. **Brystskjoldet** (pronotum) er ganske stort, omtrent så bredt som dekkvingene, avrundet rektangulært, omtrent dobbelt så bredt som langt. **Dekkvingene** er rundede, og dekker nesten hele bakkroppen (det bakerste leddet stikker litt ut). De har ikke tydelige punktrekker, men en tverrstripet mikroskulptur. **Beina** er korte og kraftige. 

## Levevis
De voksne billene i mange grupper finner man gjerne på blomster, der de spiser pollen. Disse artene finnes på blomster i klokkefamilien.

## Utbredelse
Slekten er utbredt i Palearktis.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **[[blomsterglansbiller]]**, Meligethinae
******* Slekten ***Astylogethes*** Kirejtshuk, 1979
******** *[[Astylogethes caudatus]]* (Guillebeau, 1897) 
******** *[[Astylogethes corvinus]]* (Erichson, 1845) 
******** *[[Astylogethes subrugosus]]* (Gyllenhal, 1808)

## Referanser




## Eksterne lenker
*
Tone Berge Hansen

**Tone Berge Hansen** (født 1968) er en norsk politiker (Ap) som i stortingsvalget 2021 ble valgt inn som vararepresentant til Stortinget for Telemark for perioden 2021–2025.

Hun var fra 4. februar 2025 til 30. september 2025 fast møtende vararepresentant til Stortinget for barne- og familieminister Lene Vågslid.

Hun har vært fylkestingsrepresentant i Telemark fylkeskommune og i Vestfold og Telemark fylkeskommune. Fra 2022 er hun avdelingsdirektør i NAV.

## Stortingskomiteer
* 2025–2025: Medlem av Arbeids- og sosialkomiteen

## Referanser


## Eksterne lenker
*
Zeekr 001

**Zeekr 001** er en familiebil fra kinesiske Zeekr laget siden 2001 i Ningbo ved Hangzhoubukten utenfor Shanghai i Kina. 

Zeekr 001 kom i salg i Norge fra 2025. Den har en stasjonsvogns utforming, på størrelse omtrent som stasjonsvogna til Porsche Taycan. Den veier 2,4 tonn og bruker med  firehjulsdrift og 544 hestekrefter, litt under 4 sekunder på å nå 100 kilometer i timen, omtrent likt med søsterbilen Polestar 4. En enklere og lettere bakhjulsdrevet utgave har 272 hestekrefter.  

I 2023 laget de noen få eksemplarer av **001 FR** med rundt 1,250 hestekrefter og såvidt 2 sekunder før den nådde 100 kilometer i timen. Fra 2026 oppgraderes til en 900 volts arkitektur, som med kraftige ladestasjoner gir en oppladningstid på 2,83 sekunder. Oppgraderingen gir også økning til 925 hestekrefter i toppmodellen   

## Referanser
Jason Roberts

**''Jason Roberts** kan vise til:''
* Jason Roberts (fotballspiller) – en engelskfødt, grenadinsk tidligere fotballspiller
* Jason Roberts (forfatter) – en amerikansk forfatter av både sakprosa og skjønnlitteratur
* Jason A Roberts (gitarist) – en amerikansk gitarist
Jason Roberts (forfatter)

**Jason Roberts** er en amerikansk forfatter som skriver både skjønnlitteratur og sakprosa. Han har bakgrunn som journalist og fra IT-bransjen, og har mottatt en rekke priser og utmerkelser, deriblant Pulitzerprisen i kategorien «Biografi» i 2025, og PEN America Literary Award.

## Priser og utmerkelser (utvalg)
Roberts ble tildelt Pulitzerprisen i 2025 for boken *Every Living Thing: The Great and Deadly Race to Know All Life*, som er en dobbeltbiografi om Carl von Linné og hans samtidige Georges-Louis de Buffon.

## Referanser
Stengata (Moss)

**Stengata** (opprinnelig **Stengaden**) er en gate i Moss sentrum. Gaten skal ha vært den første i byen som fikk brolegning.

Gaten er ca. 265 meter lang. Navnet Stengaden ble formelt vedtatt i 1882, men navnet ansees å være en god del eldre; det er blant annet gjenfunnet i en matrikkel fra 1835. Det har blitt antatt at navnet har sammenheng med at den angivelig var den første brostensgaten i byen.

Flere av de opprinnelige husene i Stengata har brent ned og gått tapt; Stengata 15 er nå (2025) et av de eldste husene i gaten.

## Bebyggelse (utvalg)

* Stengata 1
* Stengata 5
* Stengata 6
* Stengata 9
* Stengata 10
* Stengata 12
* Stengata 14
* Stengata 15

## Referanser
Cambodian Memorial Sites

**Cambodian Memorial Sites** eller **Kambodsjanske minnesteder** består av tre steder knyttet til Røde Khmer regimets brutalitet: M‑13‑fengselet, Folkemordsmuseet Tuol Sleng (tidligere S‑21‑fengsel) og Choeung Ek (kjent som «Killing Fields» eller Dødsmarkene). De kom inn på listen over UNESCO verdensarvsted i 2025.

Disse stedene har blitt bevart som minnesmerker siden Røde Khmer-regimets fall. De står som vitnesbyrd om grusomhetene som ble utført av det kommunistiske regimet fra 1975 til 1979. Dette er tidligere steder for massefengsling, tortur og henrettelse, nå har disse stedene fått en helt annen funksjon og blitt forvandlet til steder for ettertanke og læring. I dag fungerer de som høytidelige minnesmerker over et av det 20. århundres mest tragiske folkemord.

## Referanser
Zeekr X

**Zeekr X** er en elektrisk familiebil (mellomstor SUV) laget siden 2023 av svensk-kinesiske Zeekr.

Den er bygd på samme plattform og har samme drivlinje som søsterbilen Volvo EX30, men er litt større (mer som en Volvo EX40). Med firehjulsdrift og 428 hestekrefter gjør den 0 til 100 kilometer i timen på under 4 sekunder, men hele 425 kilometer rekkevidde. Zeekr X har også en enklere variant med bakhjulsdrift og 268 hestekrefter; disse motoralternativene er  samme som for Smart 1 og Zeekr 001 og andre i Geely-konsernet.

Fra 2026 økes bagasjerommet med nesten 50 liter (til 404), og bilen kan bestilles med rasktladende *Golden Battery* (61 kWh). Samtidig økes den kraftigste motorvarianten til nesten 500 hestekrefter.
## Referanser
Batteribank

En **batteribank**, også kalt **powerbank**, **strømstasjon** eller **nødlader**, er en oppladbar batteripakke. Store versjoner kan fastmonteres i bygninger, og noen kjøretøy kan også fungere som batteribank, mens bærbare varianter kan brukes for å lade mobiltelefoner, bærbare datamaskiner, kameraer og annen forbrukerelektronikk mens man er på farten. Nyere håndholdte batteribanker har ofte USB-C-plugg, ladeelektronikk og er kompatible med USB PD-ladestandarder.

## Batteri
To vanlige batterityper er litiumion (Li-ion) eller litiumpolymer (LiPo).

### Kapasitet
Kapasiteten måles i wattimer (Wh), eller alternativt i amperetimer (Ah) som kan finnes ved å dele wattimer på batteriets nominelle spenning i volt (V).

For håndholdte batteribanker kan man med utgangspunkt i en nominell spenning på 3.7 V anta følgende regneeksempler:
* 99.9 Wh / 3.7 V = 27 Ah
* 27 Ah * 3.7 V = 99.9 Wh

## Se også
* Håndbagasje, håndbagasje bagasje som passasjerer tar med seg inn i sitteområdet i stedet for å legge fra seg i bagasjerom

## Referanser
Bron-Yr-Aur

**Bron-Yr-Aur** eller **Bron-yr-Aur** (dvs. «gullhaug» på walisisk, et keltisk språk) er navnet på en steinhytte fra 1700-tallet som ligger i Gwynedd, Wales, Storbritannia nær markedsbyen Machynlleth i Snowdonia (eller Eryri) nasjonalpark (Snowdonia National Park på engelsk), North Wales. Hytta har utsikt over Dyfi-dalen. Den er mest husket og assosiert med rollen den hadde som et kreativt tilfluktssted for Robert Plant og Jimmy Page, to britiske musikere fra hardrock-, bluesrock- og folkrockbandet og supergruppe Led Zeppelin, tilbake i 1970.

Hytta og dens naturlige omgivelser ble brukt som inspirasjon for en serie sanger komponert for både Led Zeppelin III (1970) og, i mindre grad, Physical Graffiti (utgitt i 1975), mest bemerkelsesverdig den navngitte sangen fra dette studioalbumet. Den ble tidligere brukt som feriehytte av Robert Plants familie på 1950-tallet. I 1970 hadde den verken innlagt vann eller strøm. I dag er det en privatbolig. Nylig uttrykte den nåværende eieren av hytta planer om å gjøre den om til en mikronasjon. I en begrenset periode tidligere var hytta også åpen for campingbiler.

## Innflytelse på musikken til Led Zeppelin
Steinhuset Bron-Yr-Aur og omgivelsene var inspirasjonskilde for en serie sanger som ble utgitt på fire studioalbum av Led Zeppelin. Disse albumene er Led Zeppelin III (1970), Led Zeppelin IV (1971), Houses of the Holy (1973) og Physical Graffiti (1975).

## Galleri

Fil:Bron-yr-Aur (geograph 6508412).jpg|Bron-Yr-Aur i mars 1989 
Fil:Bron yr aur2.jpg|Bron-Yr-Aur i april 2007 
Fil:BRON-YR-AUR-15.jpg|Bron-Yr-Aur i august 2016 
Fil:Bron yr Aur (geograph 5731966).jpg|Bron-Yr-Aur i mars 2016 
Fil:Bron-yr-aur (geograph 4875015).jpg|Bron-Yr-Aur i mars 2016 


## Referanser


## Eksterne lenker
*  Bron yr Aur - Led Zeppelin's Secret Retreat på YouTube
*  Digging Deep, The Robert Plant Podcast - Series 5 Episode 1 - Bron-Yr-Aur Stomp, podkastepisode på YouTube
*  Led Zeppelin - “Bron-Yr-Aur” på YouTube (lysbildefremvisning med hytta Bron-yr-Aur, omgivelsene og Robert Plant samt Jimmy Page i nærheten)
*  Bron-Yr-Aur: How Isolation and Loneliness Helped Led Zeppelin (and Many Other Bands) Compose Great Music på Ultimate Guitar
Benjamin Elis Giørtz

**Benjamin Elis Giørtz** (født 1994) er en norsk låtskriver, produsent og musiker. Han har arbeidet med norske og internasjonale artister, blant annet John Mayer, Zedd, Chris Holsten, Alan Walker og Tiesto. Giørtz har også medvirket i teaterproduksjoner som musiker.

## Liv og virke
Giørtz fikk sitt gjennombrudd med bandet Kid Astray, som ble Ukas Urørt i 2012 og fikk både nasjonal og internasjonale radiolistinger. Giørtz har medvirket som musiker i forestillinger på Latter og senere ved Det Norske Teatret. 

Giørtz har skrevet og produsert musikk for flere artister. I 2024 ble han Grammy-nominert som produsent og låtskriver på Zedds album *Telos*. Giørtz har også vært nominert til Spellemannprisen og Heddaprisen 2025.

Privat er Giørtz forlovet med Cecilie Steinmann Neess, de har to barn sammen.

## Referanser
Freedom-klassen

**Freedom-klassen** er en klasse av mindre krigsskip (omtalt som *littoral combat ship*) bygget for U.S. Navy mellom 2005 og 2023. Det ble bygget 16 skip i klassen, med en planlagt kostnad på 362 millioner dollar per skip.

Skipene er 115 m lange og 17,5 m brede, med et mannskap på kun 50 soldater. De har plass til to droner av typen MQ-8C Fire Scout.

## Se også
* Independence-klassen

## Referanser


## Eksterne lenker
*
Hard Rock Café Tromsø

**Hard Rock Cafe Tromsø** er den andre Hard Rock Cafe fra Norge etter den i Oslo. Den ligger i Tromsø, Troms fylke, over polarsirkelen. Kafeen åpnet i 2022. Huset som kafeen ligger i dateres tilbake til 1868. Den har plass til 150 gjester. Huset var tidligere kjent som Fritz G Zapffes apotek «Apotek Nordstjernen» fra 1915 til 1976. Hard Rock Cafe i Tromsø er den nordligste Hard Rock Cafe i verden. Tidligere pleide den norske ishavsforskeren Roald Amundsen å stoppe her før reisene sine. Kafeen har en suvenirbutikk med arktisk-inspirerte klær.

## Bemerkelsesverdige rockeminner
* Michael Jacksons håndskrevne notater
* Elvis Presleys genser
* Bob Dylans munnspill

## Referanser


## Eksterne lenker
* Hard Rock Cafe Tromsø på Facebook
* Hard Rock Cafe Tromsø på Instagram
Asterogethes

***Asterogethes*** er en slekt av små glansbiller med kølleformede antenner. De fleste har en matt glans og mer eller mindre flat kroppsform. De voksne billene finner man ofte på blomster, larvene kan finnes i mange ulike habitater. 

## Utseende
Små (1,7-3,6 millimeter) glansbiller, nokså brede, fint hårete. Hode og pronotum er gjerne svarte, dekkvingene gulbrune, beina gulakrige. **Hodet** er kort og bredt rundet. Antennene er middels lange, 11-leddete, med en oval, tre-leddet kølle ytterst. **Brystskjoldet** (pronotum) er ganske stort, omtrent så bredt som dekkvingene, rundet, nær dobbelt så bredt som langt. **Dekkvingene** er rundede, og dekker nesten hele bakkroppen (det bakerste leddet stikker av og til litt ut). De har ikke tydelige punktrekker. **Beina** er korte og kraftige. 

## Levevis
De voksne billene i mange grupper finner man gjerne på blomster, der de spiser pollen. Disse artene finnes på blomster i kurvplantefamilien.

## Utbredelse
Slekten er utbredt i Sør-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **[[blomsterglansbiller]]**, Meligethinae
******* Slekten ***Asterogethes*** Audisio & Cline, 2009
******** *[[Asterogethes arcuatus]]* (Reitter, 1872)
******** *[[Asterogethes endroedyi]]* (Kirejtshuk & Audisio, 1995) 
******** *[[Asterogethes rufiventris]]* (Reitter, 1872) 

## Referanser




## Eksterne lenker
*
Colin Chapman

**Colin Chapman** (1928–82) var en britisk ingeniør og racerbilsjåfør som etablerte Lotus Cars i Nord-London.

Etter den andre verdenskrig jobbet han som ingeniør i amuliniumsfirma og konkurrerte på fritiden han med ombygde Austin Seven med blant annet Ford-motor. Dette ble til de første Lotus (Mark 1, Mark 2) som ga ham mange seiere.  

Chapman's firma lanserte Lotus Seven og mange andre lettvekts sportsbiler som gjorde det bra i konkurranser. Chapman var leder for *[[Team Lotus]]* fra midt på 1950-tallet til sin tidlige død av hjerteinfarkt rett før jul i 1982.

Fra 1971 var han også innom båtbransjen.

Sønnen Clive Chapman har drevet *Classic Team Lotus* og stod for byggingen av 10 stykk Lotus 66 i 2024 for bruk i Can-Am.

## Referanser
Vuolip Gáidumjávri

**Vuolep Kaitumjaure** er en innsjø i øvre del av Kaitumälvens løp, vest-sørvest for Kiruna i Norrbottens län, Sverige.

Sjøen ligger 577 meter over havet, og dekker et areal på 15,1 km².

Den økologiske statusen vurderes som «høg». Men den kjemiske tilstanden «uppnår ej god», vesentlig på grunn av luftbårne forurensninger av kvikksølv og bromerte flammehemmere (bromerte difenyleter), som overalt elles i Skandinavia.

## Referanser
Reste un peu

***Reste un peu*** (på norsk: *Bli værende litt*) er en fransk filmkomedie fra 2022 regissert av Gad Elmaleh.

## Skuespillere
* Gad Elmaleh som seg selv
* Régine Elmaleh som seg selv, moren til Gad
* David Elmaleh som seg selv, faren til Gad
* Olivia Jubin som Agnès
* William Azoulay som William
* Judith Elmaleh som seg selv, søsteren til Gad
* Catherine Thiercelin som seg selv, søster Catherine
* Barthélémy Port som seg selv, far Bathélémy
* Mehdi Djaadi som Mehdi
* Delphine Horvilleur som seg selv, rabbien
* Roschdy Sem som seg selv
* Pierre-Henri Salfati som rabbien
* Rony Kramer som fetter Éric
* Redouane Bougheraba som vennen i resturanten
* Frédéric Lenoir som seg selv, theologen
* Louis Duneton som Mathieu
* Jérémie Dethelot som mestersvømmeren
* Guy Moign som Raymond

## Eksterne lenker
*
Pathtag

**Pathtag** er en myntlignende brikke som brukes mest i geocaching, men er også brukt i speideren, militæret og i diverse reklameformål. En pathtag kan sammenlignes med et visittkortet som kan legges igjen f.eks i geocacher som en liten hilsen.

Pathtags er 23 mm rund, 2 mm tykk og har et hull slik at de kan samles på en nøkkelring, har flere farger på egenprodusert motiv på forsiden, med designets unike seriekode på baksiden.

Pathtags har fra 2006 blitt produsert i Kina. Fra 2025 produseres de også i USA, men den varianten er uten hull og har navnet Flashtags.

Flashtags er 23 mm rund, 2 mm tykk, er uten hull, og har ingen fargebegrensninger.

Personer kan samle på pathtags, som har en unik femsifret tallkode. Samlere kan registrere pathtags de har, angi ekstra eksemplarer til bytte, og registrere pathtags de ønsker seg. Enkelte pathtags kan ha en høy samleverdi.

## Referanser
Kanonenfieber

**Kanonenfieber** er et anonymt blackened death metal band fra Tyskland. 

## Historie
Prosjektet ble stiftet i 2020 av Bamberg-baserte multiinstrumentalist Noise. Noise er hjernen bak og eneste medlem av Kanonenfieber. Noise ble inspirert til prosjektet i samtale med en kompis, som er hobbyhistoriker. Vennene la merke til at tematiseringer av krig i metal ofte fokuserer på gore-aspektet, eller på glorifisering. Det oppstod et ønske om å skape et prosjekt med utgangspunkt i historisk korrekte, etterprøvbare tekster, som gjenspeiler krigens vanvidd. Kompisens samling av brev og dokumenter fra første verdenskrig dannet grunnlaget for Kanonenfieber, som lanserte debutalbumet *Menschenmühle* i 2021. 

Noise oppgir å være influert av Hail of Bullets, gamle Amon Amarth, 1914, Forteresse, Panzerfaust og Der Weg Einer Freiheit. Kritikerne sammenligner musikken til Kanonenfieber med 1914, Minenwerfer og Helrunar. 

Samtlige studioopptak av Kanonenfieber ble laget av Noise alene, som skriver tekstene, komponerer musikken, spiller alle instrumentene, står for vokalen og for miksingen. Siden sin første konsert i april 2022, har Kanonenfieber spilt i flere verdensdeler. I 2024 ble albumet *Die Urkatastrophe* lansert, som nådde tredjeplassen på hitlisten i Tyskland. 

## Medlemmer
### Studio
* Noise

### Live
* Noise: vokal
* Gunnar: bass, bakgrunnsvokal
* Hans: trommer
* Kreuzer: gitar
* Sickfried: andre gitar

## Diskografi
### Album
* *Menschenmühle* (2021)
* *Die Urkatastrophe* (2024)

### EP-er
* *Yankee Division* (2022)
* *Der Füsilier* (2022)
* *U-Bootsmann* (2023)

### Singler
* «The Yankee Division» March (2022)
* «Stop the War» (2022)
* «Yankee Division» (2022)
* «Der Füsilier I» (2022)
* «Kampf und Sturm» (2023)
* «Menschenmühle» (2024)
* «Panzerhenker» (2024)
* «Maulwurf» (2024)
* «Waffenbrüder» (2024)
* «Z-Vor!» (2025)
* «Heizer Tenner» (2026)

## Referanser


## Eksterne lenker
* 
* 
*
Kimi Onoda

**Kimi Onoda** (født 1982) er en japansk politiker fra Det liberaldemokratiske parti (LDP) som siden 2025 har vært minister for økonomisk sikkerhet, vitenskaps- og teknologipolitikk, rompolitikk og strategi for immaterielle rettigheter. Hun er den yngste ministeren i kabinettet til Sanae Takaichi.

## Bakgrunn
Onoda ble født 7. desember 1982 i Chicago i Illinois, av en japansk mor og amerikansk far. Familien flyttet til Okayama da Onoda var bare ett år gammel. Hun har en bakgrunn som lærer, magasinredaktør, resepsjonist, PR-medarbeider i et videospillselskap og modell før hun gikk inn i politikken. Onoda har en grad i statsvitenskap fra Takushoku Universitet.

## Politikk
Hun starten sin politiske karriere i 2011 når hun ble valgt som representant for forsamlingen i Tokyos Kita-distrikt.

Den 22. oktober 2025 under hennes første konferanse ønsket hun å ta frem en strengere fremgangsmåte for å redusere kriminalitet og dårlig oppførsel fra utenlandske borgere i Japan. Hun har hatt en bred fokus på problemstillinger som ulovlig opphold og ansettelse av utenlandske statsborgere.

Hun tjenestegjorde som parlamentarisk viseminister for justis fra 2020 til 2021 under Yoshihide Suga-kabinettet. Hun var også viseforsvarsminister fra august 2022 til september 2023.

## Fotnoter


## Referanser
Polestar 5

**Polestar 5** er en større elektrisk fire-dørs familiebil (sedan) laget siden 2025 av svensk-kinesiske Polestar.

Den er bygget som en Grand Tourer (GT) med god plass til bagasje.  Polestar 5 har 784 hestekrefter og  har firehjulsdrift, men bakhjulene kan kobles fra for å spare strøm. Utgaven *Performance* har 884 hestekrefter.  Bilen er bygd på *Polestar Performance Architecture*, en ny 800 volts plattform laget i amulinium. I likhet med Polestar 4 har den tildekt bakrute, men kun plass til fire personer i baksetet. Bakspeilet er erstattet av et kamera vendt bakover.

## Referanser
Rulledynamo

En **rulledynamo** er en sykkeldynamo der den kraftoverførende kontaktflaten er formet som en rulle. De skiller seg fra vanlige sideveggdynamoer (som løper med et hjul langs dekkets sidevegger) ved at de i stedet løper med en rulle i midten av dekkets slitebane.

## Historie
Rulledynamoer var vanlige i 1980-årene og begynnelsen av 1990-årene. De var dyrere enn de fleste sideveggdynamoer, og ble derfor vanligvis funnet på mer påkostede sykler.

Senere tok navdynamoen i stor grad over, mens i dag er moderne sykkellykter i stor grad blitt batteridrevne.

## Montering
De er vanligvis montert bak kranklageret, nær eller i stedet for en midtstøtte. De holdes mot hjulet ved hjelp av en fjærbelastet brakett som presser rullen mot dekket når dynamoen er koblet på.

Noen rulledynamoer kan kobles inn og ut fjernstyrt ved hjelp av en bowdenkabel på styret.

## Sammenlignet med andre typer sykkeldynamoer
En fordel sammenlignet med sideveggdynamoer er at drivrullen har større diameter og jevnere gange, og i de fleste tilfeller bedre effisiens.

En ulempe med rulledynamoer er at de er mer utsatt for vannsprut og smuss fra forhjulet, særlig når de er plassert rett bak kranklageret. Både rulledynamoer og sideveggdynamoer kan glippe i regn og snøvær fordi det blir glatt mellom dynamoen og dekket.

## Referanser
Felgdynamo

En **felgdynamo** er en sykkeldynamo som bruker felgen som drivmekanisme. Det finnes flere typer, for eksempel noen som ligner på sideveggdynamoer (men virker mot felgen i stedet for dekket). En annen type benytter induksjon fra magneter i felgen.

I dag har batteridrevne lykter blitt mer vanlig.

## Med friksjonshjul
Felgdynamoer med friksjonshjul ligner på sideveggdynamoer. I motsetning til sistnevnte hviler friksjonsrullen mot felgkanten, ikke mot dekkets sidevegg. Dette tillater for eksempel bruk av dynamoer på terrengsykler med kraftig mønsterdekk eller på racersykler med svært smale dekk. Bruken av felgdynamoer er imidlertid begrenset, ettersom markedet i økende grad domineres av navdynamoer.

En felgdynamoer kan lages ved å konvertere en sideveggdynamo, men rimelige topolede dynamoer har da lett for å glippe på grunn av ujevn motstand. Flerpolede dynamoer er mindre utsatt for dette problemet.

### Fordeler
Å bruke felgkanten som kontaktflate for et friksjonshjul gir fordelen av en stort sett flat kontaktflate som gir en jevn gange. 

De høyere rotasjonshastighetene gjør at felgdynamoer kan designes med svært kompakt elektrisk generator sammenlignet med navdynamoer.

### Ulemper
Med brede dekk i forhold til felgen må dynamoen svinges veldig langt eller fjernes helt for dekkskift eller ved punktering. 

Hvis sykkelen er utstyrt med felgbremser samler det seg bremsestøv på felgen, og dette kan gi økt slitasje på dynamo-friksjonshjulet som er designet for å være mykt og dermed er en ekstra slitedel.

Feiljustering fører til økt slitasje på friksjonshjulet eller tap av kraft. På sykler med justerbar gaffelende (for eksempel for kjedestramming på navgir eller ettgirssykkel, eller på beltedrevne sykler) påvirker strammingen bakfelgens posisjon. Når dynamoen monteres på bakhjulet må derfor justeringen kontrolleres og korrigeres om nødvendig hver gang kjedet strammes eller hjulet fjernes, avhengig av strammingssystemet.

## Med induksjon
Det finnes kontaktløse felgdynamoer, for eksempel i form av en permanentmagnetrotor montert i en aluminiumsfelg.

Rotoren drives deretter på samme måte som en virvelstrømsbrems. Selve rotoren fungerer som rotoren til en synkron generator som består av en spole som delvis omslutter den. Dette prinsippet muliggjør et fullstendig innkapslet design uten eksponerte slitedeler. Effekten og effisiensen til slike dynamoer er lavere enn for andre design.

## Referanser
Eikedynamo

En **eikedynamo** er en sykkeldynamo som drives av eikene.

Eikedynamoer ble tidligere produsert av Aufa gikk konkurs i 2008. De ble da ansett som en rimelig oppgradering av gamle sykler ettersom de kunne brukes brukes med det eksisterende hjulet i likhet med en sideveggdynamo.

Den tyske forbrukerorganisasjonen Stiftung Warentest konkluderte i utgave 3/2006 av magasinet Test med at eikedynamoen var skuffende og hadde den klart dårligste effisiensen av alle dynamoene som ble testet med en virkningsgrad på bare 24%.

## Oppbygning og funksjon
Eikedynamoen kan monteres på forhjulet eller bakhjulet. For å slå den på vippes en drivmekanismen inn på hjulet, som deretter griper inn i den nærmeste eiken slik drivmekanismen roterer når hjulet roterer. For å slå av dynamoen trekkes drivmekanismen ut igjen til hvileposisjonen slik at eikene kan passere fritt.

## Sammenliget med andre typer sykkeldynamoer
Sammenlignet med andre sykkeldynamoer er 

### Fordeler
I likhet med navdynamoer har eikedynamoer en fordel med at de er med værbestandige.

### Ulemper
Eikedynamoer har lavere effisiens enn andre typer navdynamoer, muligens på grunn av friksjonstap i kraftoverføringens reduksjonsgir. Andre tester har vist effisiens som ligner på sideveggdynamoer, men dårligere enn navdynamoer.

Eikedynamoer er ofte dyrere enn klassiske sideveggdynamoer og felgdynamoer.

## Referanser
Francisco Gil Hellín

**Francisco Gil Hellín** (1940–2025) var en spansk katolsk erkebiskop av Burgos.

## Liv og virke
### Prest
Francisco Gil Hellín ble ordinert til prest den 21. juni 1964.

Han var pønitentiarkannik ved katedralen i Albacete frem til 1975, da han ble kannik ved katedralen i Valencia. Han var også professor i teologi ved *San Vicente Ferrer teologiske fakultet* frem til 1985, da han flyttet til Roma etter å ha blitt kalt av den romerske kurien til å være undersekretær for Det pavelige råd for familien, en stilling han hadde fra 3. april samme år til 1996. I denne perioden var han professor ved* Johannes Paul II-instituttet for studier av ekteskap og familie* og også ved Det pavelige universitet Santa Croce fra 1986 til 1997.

### Titulærbiskop, kuriebiskop
Den 3. april 1996 utnevnte pave Johannes Paul II ham til titulærbiskop av *Citium* og sekretær for Det pavelige råd for familien. Presidenten for Det pavelige råd for familien, kardinal Alfonso López Trujillo, vigslet ham til biskop den 1. juni samme år; medkonsekranter var erkebiskop Agustín García-Gasco Vicente av Valencia, og kurieerkebiskop Giovanni Battista Re.

### Erkebiskop av Burgos

Den 28. mars 2002 utnevnte Johannes Paul II ham til erkebiskop av Burgos.

Pave Frans aksepterte hans aldersbestingede avskjedssøknad den 30. oktober 2015.

I midten av januar 2019 tjenestegjorde han kort som apostolisk administrator for det vakante bispedømmet Ciudad Rodrigo, men ble avløst etter bare én dag.

Erkebiskop Gil Hellín døde den 27. november 2025, i Murcia, i en alder av 85 år.

## Verker
Francisco Gil Hellín publiserte tekstene fra Det andre Vatikankonsil som en synopse, der han relaterte og harmoniserte de forskjellige intervensjonene fra konsilsfedrene, fra deres første utkast til deres endelige formulering av hoveddokumentene fra Det andre Vatikankonsil.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Antonio Samorè (1905–1983) *1950
* Kardinal Aníbal Muñoz Duque (1908–1987) *1951
* Kardinal Alfonso López Trujillo (1935–2008) *1971
* Erkebiskop *Francisco Gil Hellín* (1940–2025) *1996

## Referanser
Pernille Brandenborg

**Pernille Brandenborg** (født 1997) er en færøysk-dansk håndballspiller som spiller for Storhamar Håndball og det færøyske kvinnelandslaget, hvor hun også er lagkaptein.
## Landslag
Brandenborg debuterte for det færøyske landslaget 2. desember 2016 mot Makedonia. Hun representerte deretter laget i kvalifiseringen til Håndball-EM 2022 for kvinner.

Hun deltok også med det færøyske landslaget i Håndball-EM 2024 for kvinner i Ungarn, Sveits og Østerrike, der laget endte på 17. plass. Dette var første gang Færøyene kvalifiserte seg til en stor internasjonal turnering. Under VM i 2025 var hun en del av det færøyske laget som for første gang deltok i et verdensmesterskap.
## Karriere
### Ungdom
Brandenborg begynte å spille håndball i Svendborg HK før hun som 18-åring gikk til Gudme HK. Deretter gikk hun til  i 1. divisjon, hvor hun spilte i 3,5 år. 
### Vendsyssel
I 2020 rykket Brandenborg opp til toppdivisjonen med Vendsyssel. Sesongen etter endte laget imidlertid sist og rykket ned igjen.
### Randers HK
I 2021 gikk Brandenborg til serierivalen . I sin første sesong var hun andrevalg på linjen bak Sidsel Mejlvang. Da Mejlvang forlot klubben et år senere, ble Brandenborg førstevalg.

### København Håndbold
Da Randers HK gikk konkurs i november 2022, signerte Brandenborg for København Håndbold. 
Vinteren 2025 ble det annonsert at hun sommeren 2025 ville slutte seg til Storhamar Håndball.
## Privatliv
Brandenborg vokste opp i Danmark med en færøysk mor og en dansk far.

## Meritter
;Storhamar
* **[[Norgesmesterskapet i håndball for kvinner|Norgesmesterskap (cup)]]**
** : 2025

## Referanser


## Eksterne lenker
* 
*